ઉત્તરાયણ પર્વને કારણે પતંગ રસિયાઓમાં ભારે ઉત્સાહ જોવા મળ્યો હતો. તેમાંય સવારે પવન ફૂંકાતા આ પતંગરસિકોની મજામાં અનેરો આનંદ છવાય ગયો હતો. વહેલી સવારથી જ પતંગ રસિયાઓએ પતંગ ઉડાડવાની (ચગાવાની) મજા માણી હતી. મોડી સાંજ સુધી તેનો આનંદ પતંગરસિયાઓ લૂંટતા રહ્યા હતા. જોકે એક તરફ આ પતંગ રસિકો પતંગ ઉડાડવાનો આનંદ લૂંટી રહ્યા હતા તો બીજી તરફ આ પતંગના દોરાને કારણે કેટલાય અબોલ પક્ષીઓ માટે જીવનું જોખમ ઉભુ થઈ ગયું હતું. આકાશમાં પક્ષીઓ આ પતંગના દોરાને કારણે ઘાયલ થયા હતા.